Document ID: 31999R2769

KOMISSION ASETUS (EY) N:o 2769/1999,
annettu 23 päivänä joulukuuta 1999,
merentakaisista maista ja merentakaisilta alueilta (MMA) peräisin olevan riisin tuontitodistusten myöntämisestä asetuksen (EY) N:o 2624/1999 mukaisesti jätettyjen hakemusten osalta (vuoden 1999 tuontia koskeva kiintiön lisäerä)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon AKT-maista sekä merentakaisista maista ja merentakaisilta alueilta (MMA) peräisin olevan riisin tuonnin soveltamista koskevista yksityiskohtaisista säännöistä 16 päivänä joulukuuta 1997 annetun komission asetuksen (EY) N:o 2603/97(1), sellaisena kuin se on muutettuna asetuksella (EY) N:o 1595/98(2), ja erityisesti sen 9 artiklan 2 kohdan,
sekä katsoo seuraavaa:
1) Komission asetuksen (EY) N:o 2624/1999(3) 1 artiklassa säädetään, että otetaan käyttöön 11049 tonnin kiintiön lisäerä, joka koskee merentakaisista maista ja merentakaisilta alueilta (MMA) peräisin olevan, esikuoritun riisin vastinarvona ilmaistun riisin tuontia. Kyseistä lisäerää koskevat tuontitodistushakemukset on jätettävä kolmen työpäivän kuluessa asetuksen (EY) N:o 2624/1999 voimaantulosta.
2) Asetuksen (EY) N:o 2603/97 9 artiklan 2 kohdan mukaisesti komissio päättää kymmenen päivän kuluessa jäsenvaltioiden tiedonantojen viimeisestä jättämispäivästä, missä määrin jätetyt hakemukset voidaan hyväksyä.
3) Kun haettuja määriä on tarkasteltu, todistukset annetaan hakemuksissa esitetyille määrille, joihin sovelletaan tarvittaessa liitteessä vahvistettuja vähennyskertoimia,
ON ANTANUT TÄMÄN ASETUKSEN:
1 artikla
Komissiolle tiedoksiannettujen, asetuksen (EY) N:o 2624/1999 mukaisesti jätettyjen riisin tuontitodistushakemusten osalta todistukset annetaan hakemuksissa esitetyille määrille, joihin sovelletaan tarvittaessa liitteessä vahvistettuja vähennyskertoimia.
2 artikla
Tämä asetus tulee voimaan 24 päivänä joulukuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä joulukuuta 1999.

Labels: 10
3
17